Norvegiyada qurollangan erkak sababli ko‘ngilochar bog‘ evakuatsiya qilindi

Norvegiya politsiyasi kamuflyajdagi qurollangan erkak haqidagi xabarlardan so‘ng mamlakat janubidagi Shiyen shahrida joylashgan ko‘ngilochar bog‘ va maktabni evakuatsiya qildi. Bu haqda NRK teleradiokompaniyasi xabar bermoqda, deb yozadi “Korrespondent.net”.

Politsiya  31-avgust, juma kuni 10:30 atrofida harbiylarnikiga o‘xshash formadagi qurollangan erkak haqida bir nechta xabar olgan.
“Unda avtomat borligi haqida ham xabarlar kelib tushgan. Politsiya ushbu ma’lumotni tasdiqlay olmaydi”, — deydi mahalliy politsiya.
Huquq-tartibot xodimlari Skien Fritidspark ko‘ngilochar bog‘idagi operatsiyaga ikkita vertolyotni jalb qilgan. Bog‘ va uning yaqinidagi maktab evakuatsiya qilingan. Shuningdek, bog‘ yaqinidagi yo‘llar yopib qo‘yilgan.
Keyinroq gumonlanuvchi 13:34 da qo‘lga olinganligi ma’lum qilingan. Operatsiya tafsilotlari va qo‘lga olingan haqidagi qo‘shimcha ma’lumotlar hozircha keltirilmagan.